Govorim hrvatski - Croatian Language Learning Course
2026-02-03 08:30 - 11:00 (Europe/Zagreb) | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
You want to learn the Croatian language but you find it hard to learn by yourself? No problem! Register for our free Croatian language learning course!
An easy way to learn Croatian is through our free course at the Gradska knjižnica Ivan Vidali (Korčula Town Library)!
Through fun and interactive courses you will learn to speak and write useful phrases and words.

Sign up here: https://tidycal.com/gradskaknjiznicaivanvidali/free-croatian-language-course

📚Međunarodni dan darivanja knjigom📚
2026-02-14 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Međunarodni dan darivanja knjigom obilježava se 14. veljače i volonterski je projekt kojim se želi probuditi ljubav prema čitanju i darivanju kod djece te ih potaknuti da više čitaju. Akcija darivanja slikovnica organizira se u okviru nacionalne kampanje “Čitaj mi!”, a pozivaju se djeca i odrasli da slikovnice daruju lokalnim knjižnicama koje će ih proslijediti potrebitima – dječjim odjelima bolnica u svrhu humanizacije hospitalizacije djece, domovima za djecu, dječjem SOS selu ili nekoj dobrotvornoj organizaciji.

Kako pojedinci mogu sudjelovati u obilježavanju Međunarodnoga dana darivanja knjigom?

1. Darujte knjigu ili slikovnicu malenom prijatelju ili rođaku.
2. Ostavite knjigu ili slikovnicu u nekom javnom prostoru u kojemu se okupljaju djeca.
3. Darujte knjigu knjižnicama, dječjim bolnicama, vrtićima, domovima za djecu, dječjim selima, dobrotvornim organizacijama…

Obogati se znanjem 2: Moje prvo investiranje
2026-02-19 18:30 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo Vas na predavanje “Obogati se znanjem 2: Moje prvo investiranje” koje će održati Toni Milun – profesormatematike i financijski vloger, u četvrtak, 19. veljače 2026., u Gradskoj knjižnici Ivan Vidali s početkom u 18.30 sati.
T. Milun donosi praktična znanja o različitim oblicima ulaganja, prednostima i rizicima, te načinu kako odabrati optimalnu strategiju investiranja.
Imat ćemo priliku naučiti:– što znači prvo plati budućem sebi,– razliku između štednje, investiranja i špekuliranja,– koliki postotak prihoda je optimalno ulagati,– zašto je važna diverzifikacija ulaganja,– kako izgleda optimalan portfelj za različite životne ciljeve.
Toni Milun je diplomirao na Prirodoslovno-matematičkom fakultetu Sveučilišta u Zagrebu, smjer prof. matematike i fizike 1999. godine. Nakon toga završio je specijalistički poslijediplomski studij Statističke metode za ekonomske analize i prognoziranje za Ekonomskom fakultetu Sveučilišta u Zagrebu. Pokrenuo je obrazovni portal Where maths is fun, s više od 2000 besplatnih videolekcija iz matematike 2011., a 10 godina kasnije pokreće novi projekt S Milunom do milijuna u sklopu kojeg snima videozapise iz financijske pismenosti. Dobitnik je brojnih nagrada.

Predstavljanje knjige "Ironwoman" autorice Đurđice Orepić
2026-03-11 18:00 - 19:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U povodu Međunarodnog dana žena u 18.00 sati u Gradskoj knjižnici Ivan Vidali održat će se predstavljanje projekta učenika 3. A razreda Srednje škole Petra Šegedina o iznimnim i zaslužnim ženama.
Nakon predstavljanja projekta srednjoškolaca, u suradnji s udrugom KaP pozivamo vas na predstavljanje knjige Ironwoman autorice Đurđice Orepić u srijedu 11. ožujka 2026. s početkom u 18.45 sati.
O knjizi:
Ironwoman: moja priča započinje za vrijeme pandemije COVID-19, u rajskom okruženju Tahitija, uz zvuke oceana i pjev pjetlića s pješčane vulkanske crne plaže uz koje Đurđica odlučuje: vrijeme je za novu avanturu. Ta avantura potrajat će dulje čak i od triatlona – natjecanja koje obuhvaća tri discipline: trčanje, plivanje i biciklizam, a rezultat su trenutačno najuzbudljiviji memoari domaće književnosti. U njima Đurđica opisuje svaki kilometar svog putovanja: ljubav i hedonistički život sa suprugom, vinarom Ivicom Matoševićem, preobuvanje u sportsku obuću, nadljudske napore uložene u trening za Ironman – najpoznatije svjetsko natjecanje u triatlonu, na čijem je postolju bila šest puta – i adrenalin utrke jači i od droge…
O autorici:
Đurđica Orepić rođena je na otoku Rabu 30. svibnja 1964. Živi u Poreču i radi kao privatna poduzetnica od 1988. Majka je troje djece, kćeri Maksin i Petre te sina Damjana, i baka dviju unučica, Kim Amber i Kai Olivije. Nikada se nije aktivno bavila sportom do svoje 47. godine, kada je počela trčati iz oklade. Nakon prvog maratona u dvije godine istrčala je deset maratona i sedamnaest polumaratona po cijelom svijetu. Triatlon je počela trenirati 2014. i u ovih deset godina popela se na postolje najboljih diljem planeta. O njoj je 2016. snimljen dokumentarni film Ironwoman u produkciji HRT-a. Godinu 2021. završila je kao najbolje rangirana natjecateljica na svijetu u svojoj dobnoj kategoriji 55 – 59 (AWA – All World Rankings Ironman), u konkurenciji 1650 žena koje su uspješno završile utrku Ironman. Godine 2022. dodijeljeno joj je priznanje Istarske županije Istriana za najbolju sportašicu-sportaša. Višestruka je državna prvakinja HTS-a u dugom triatlonu u svojoj dobnoj skupini, ambasadorica utrka i motivacijska govornica.

Predstavljanje slikovnice Nikola Tesla: izumitelj budućnosti
2026-04-22 09:00 - 10:00
Pozivamo vas na predstavljanje slikovnice Nikola Tesla: izumitelj budućnosti koje će se održati u srijedu, 22. travnja u Gradskoj knjižnici Ivan Vidali s početkom u 9:00 sati. Slikovnicu će predstaviti autorica Sani Sardelić.

Vrati, a ne plati!
2026-04-23 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U Noći knjige tradiconalno se ne naplaćuje zakasnina za vraćanje knjiga kojima je istekao rok posudbe.

Predstavljanje slikovnice Daddy's Coming Home autorice Gaelle Granić
2026-04-23 10:30 - 11:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)

Upiši se besplatno u Gradsku knjižnicu Ivan Vidali
2026-04-23 20:00 - 22:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Iskoristite akciju besplatnog upisa i u povodu Noći knjige postanite član Gradske knjižnice Ivan Vidali.

Predstavljanje knjige Anđe Marić - Mala knjiga za veliki život
2026-04-24 19:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pridružite nam se u petak, 24. travnja, na susretu s Anđom Marić, hrvatskom glazbenicom, spisateljicom i motivatoricom, koja će nam predstaviti svoju novu knjigu i pričati o svojoj borbi s teškom dijagnozom i hrabrosti da živimo punim plućima unatoč svemu!

B𝗶𝗼𝗱𝗶𝗻𝗮𝗺𝗶č𝗸𝗮 𝗮𝗴𝗿𝗶𝗸𝘂𝗹𝘁𝘂𝗿𝗮 𝘂 𝗳𝘂𝗻𝗸𝗰𝗶𝗷𝗶 𝗼𝗱𝗿ž𝗶𝘃𝗲 𝗽𝗼𝗹𝗷𝗼𝗽𝗿𝗶𝘃𝗿𝗲𝗱𝗻𝗲 𝗽𝗿𝗮𝗸𝘀𝗲 [predavanje]
2026-04-27 19:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U ponedjeljak, 247. travnja, u 𝟭𝟵:𝟬𝟬 𝘀𝗮𝘁𝗶 𝘂 𝗚𝗿𝗮𝗱𝘀𝗸𝗼𝗷 𝗸𝗻𝗷𝗶ž𝗻𝗶𝗰𝗶 𝗜𝘃𝗮𝗻 𝗩𝗶𝗱𝗮𝗹𝗶 𝘂 𝗞𝗼𝗿č𝘂𝗹𝗶, očekuje nas stručno predavanje posvećeno budućnosti poljoprivrede i održivih praksi koe će održati 𝗱𝗿. 𝘀𝗰. 𝗗𝗶𝗷𝗮𝗻𝗮 𝗣𝗼𝘀𝗮𝘃𝗲𝗰 𝗶𝘇 𝗖𝗲𝗻𝘁𝗿𝗮 𝗱𝗿. 𝗥𝘂𝗱𝗼𝗹𝗳𝗮 𝗦𝘁𝗲𝗶𝗻𝗲𝗿𝗮.

Kroz svoje izlaganje približit će kako biodinamički pristupi doprinose:
𝗼č𝘂𝘃𝗮𝗻𝗷𝘂 𝗽𝗿𝗶𝗿𝗼𝗱𝗻𝗶𝗵 𝗿𝗲𝘀𝘂𝗿𝘀𝗮
𝗷𝗮č𝗮𝗻𝗷𝘂 𝗯𝗶𝗼𝗿𝗮𝘇𝗻𝗼𝗹𝗶𝗸𝗼𝘀𝘁𝗶
𝗿𝗮𝘇𝘃𝗼𝗷𝘂 𝗱𝘂𝗴𝗼𝗿𝗼č𝗻𝗼 𝗼𝗱𝗿ž𝗶𝘃𝗲 𝗶 𝗲𝗸𝗼𝗹𝗼š𝗸𝗶 𝗼𝗱𝗴𝗼𝘃𝗼𝗿𝗻𝗲 𝗽𝗼𝗹𝗷𝗼𝗽𝗿𝗶𝘃𝗿𝗲𝗱𝗲

Riječ je o pristupu koji promatra poljoprivredu kao cjelovit sustav u kojem su priroda, tlo i čovjek u stalnoj ravnoteži, s ciljem stvaranja zdravije i otpornije proizvodnje hrane.

Predavanje donosi vrijedan uvid u prakse koje sve više oblikuju budućnost održive poljoprivrede.

Vidimo se u ponedjeljak u 19:00 sati u Gradskoj knjižnici Ivan Vidali!

Povijesni turistički vodič Korčule [predavanje]
2026-04-28 19:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predavanje o povijesnom turističkom vodiču Korčule koje će održati Ante Curać u Gradskoj knjižnici Ivan Vidali u utorak, 28. travnja, s početkom u 19.00 sati.
U godinama neposredno nakon Prvog svjetskog rata u Korčuli nije bilo turizma (1919.-1921. otok Korčula je bio pod Talijanskom okupacijom), no izgleda da je u godini 1922. ipak bilo nešto posjetitelja – turista, jer se je Korčulanski opat, Don Mašo Bodulić, našao ponukan tiskati svojevrstan vodič za strane posjetitelje.
Tko je bio spomenuti pisac?
Don Maksimilijan (Korčulanima poznatiji kao Dun Mašo), Bodulić, rođen je u Korčuli 1866., a umro u Dubrovniku 1935. godine. Završio je studij teologije u Zadru, bio svećenik u Pupnatu, u Lumbardi i u Korčuli. Godine 1919. imenovan je Korčulanskim mitronosnim opatom, arhiprezbiterom i dekanom. Više puta je bio općinski i banski vijećnik Primorske banovine, uvijek dosljedan Pavlinovićevim i Klaićevim načelima narodnog jedinstva.
Dok je bio Korčulanski opat, njegovim zauzimanjem obnovljena je katedrala. Surađivao je svojim člancima u nekoliko novina dvadesetih i tridesetih godina prošlog stoljeća. Njegova kratka povijest Korčule objavljena je na njemačkom jeziku u Kromerizu u Českoj 1911. i 1929. godine (izvor: Hrvatski biografski leksikon).
Vrlo je vjerojatno da se je po starome gradu Korčuli još prije Prvog svjetskog rata moglo vidjeti znatiželjne strance u obilasku njegovih starina. Mnogi su se vjerojatno zaustavljali i propitkivali župnika Dun Mašu, pa je ovaj vrijedan svećenik odlučio napisati kratak izvadak iz povijesti svojega grada, namijenjen njegovim posjetiteljima. To je, dakle, prvi vodič (bedeker, kako su se tada zvale slične tiskovine) za posjetitelje Korčule.
~ Ante Curać, Turizmoteka, 2026.

Mala škola šaha
2026-05-04 18:00 - 19:00, 2026-05-07 18:00 - 19:00, 2026-05-11 18:00 - 19:00, 2026-05-14 18:00 - 19:00, 2026-05-18 18:00 - 19:00, 2026-05-28 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Šah je igra koja razvija logiku, strategiju i strpljenje – vještine potrebne za život! Pozivamo Vas da nam se pridružite i otkrijete čaroliju šaha kroz zabavne i poučne susrete u Gradskoj knjižnici Ivan Vidali. Joško Rađa, naš iskusni trener, vodi te kroz svaki potez i pomaže ti da usavršiš svoje vještine i postaneš pravi šahovski majstor!
Redovni susreti održavaju se ponedjeljkom i četvrtkom u popodnevnim satima, u prostoru Gradske knjižnice Ivan Vidali.

Predstavljanje knjige "Treći život"
2026-05-08 19:00 - 20:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U petak, 8. svibnja, u 19.00 sati u Gradskoj knjižnici Ivan Vidali održat će se predstavljanje knjige Treći život književnice Marice Žanetić Malenica.
Više o romanu:
“Roman Treći život nježno, ali s velikom snagom i lucidnim humorom progovara o ženama koje su često prešutno gurnute na marginu čim im društvo zalijepi etiketu “starije dobi”. Glavna junakinja Jelena, nakon gubitka muža i odlaska u mirovinu, suočava se s tišinom doma, besciljnošću dana i neugodnom spoznajom da je, unatoč bogatom životnom iskustvu, postala nevidljiva. No umjesto da se prepusti pasivnosti, ona bira nešto neočekivano: simbolično se “rađa” po treći put i kreće u osobnu obnovu. Iako su iza nje dva života, djevojački i obiteljski, ovaj treći donosi najviše slobode, ali i najviše neizvjesnosti…”

Predstavljanje novog broja časopisa Kanavelić
2026-05-09 19:00 - 20:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)

Predstavljanje školskog lista Srednje škole Petra Šegedina
2026-05-20 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Srednja škoal Petra Šegedina s ponosom vas poziva na predstavljanje školskog lista! Iz PETRAla, br. 2I ove godine nastavili smo pisati članke koji kriju pregršt uspomena, kreativnosti i truda naših učenika i nastavnika. Da biste saznali o čemu je riječ i koja je ovogodišnja tema našeg PETRAla, dođite i zajedno s nama zavirite u stranice novog izdanja. Upoznajte glavne urednice i novinare te proslavite još jednu školsku priču ispisanu riječima.

Radionica izrade prirodnih toaletnih vodica
2026-05-21 17:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
🥰🌸🌼🌹🌻🌺 ZAGRLI PRIRODU 🥰🌸🌼🌹🌻🌺
Sudjelujete u programu manifestacije ZAGRLI PRIRODU u organizaciji Turističke zajednice grada Korčule i Gradske knjižnice Ivan Vidali! Radionica izrade prirodnih toaletnih vodica pod vodstvom Lee Čumbelić održat će se u Gradskoj knjižnici u četvrtak, 21. svibnja, s početkom u 17.00 sati.
Prijavite se na: info@visitkorcula.eu
🥰🌸🌼🌹🌻🌺 Veselimo se Vašem dolasku! 🥰🌸🌼🌹🌻🌺

Predstavljanje knjige “Žene koje vrište u sebi”
2026-05-22 19:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo Vas na predstavljanje knjige ŽENE KOJE VRIŠTE U SEBI, Nives Madunić Barišić koje će se održati u petak, 22. svibnja, u 19.00 sati u Gradskoj knjižnici Ivan Vidali.

Više o romanu:Lorna je socijalna radnica, Urša umirovljena harfistica nacionalnog teatra, Tajra psihologinja, a Tina vrlo mlada majka i supruga izložena obiteljskom nasilju. Kada Tina potraži pomoć u Centru za socijalni rad životi ovih četiriju žena počinju se povezivati. Dok Lorna pokušava shvatiti kada i kako joj je vlastiti život iskliznuo iz ruku, Urša se bori s neizdrživim siromaštvom kao većina umirovljenika u Hrvatskoj, Tajra se teško nosi s predrasudama, rasizmom i vlastitim buntovnim karakterom, a najmlađa od njih, Tina, živi izložena svakodnevnom brutalnom fizičkom i verbalnom nasilju svojega svekra i pokušava zaštititi malodobne sinove i još nerođeno dijete. Četiri žene različitih godina, sudbina i osobnosti na stanovitoj životnoj prekretnici slijedom događaja bivaju uvučene u mrežu međuodnosa kroz koje se mijenjaju i konačno oslobađaju.
O autorici:Nives Madunić Barišić rođena je 1968. godine u Osijeku, školovala se na Filozofskom fakultetu u Zagrebu te Akademiji dramskih umjetnosti u Zagrebu.
Radi kao urednica Dramskog programa Hrvatskoga radija Hrvatske radiotelevizije.
Piše prozne i dramske tekstove, a kao dramaturginja surađuje s različitim redateljima.
Za djecu je napisala nekoliko romana, slikovnica i igrokaza među kojima se izdvajaju Tajna čokoladnih bombona, Zelena princeza i druge kvrgave priče, Hana i Janko i ukradeni Božić te Naša je mama postala zmaj, Iza duge i Mala zelena gusjenica.
U književnim časopisima objavila je nekoliko pripovijetki, a jedna od njih uvrštena je i u antologiju hrvatske ženske kratke priče Svaka priča na svoj način.
Napisala je više drama, od kojih se izdvajaju Babuška ili Medeja iz našeg susjedstva i Vjetar i vrag, te radiodrama i radijskih igrokaza kao što su Rasute stvari, Lutka od svile, Kantica za zalijevanje i dr.
Za svoj rad primila je nekoliko nagrada: Nagradu AGM za najbolji tekst mladoga dramatičara, Nagradu Mali Marulić za najbolji tekst za dječje i lutkarsko kazalište, Artefakt za najbolji roman za djecu.
Žene koje vrište u sebi njezin je prvi roman za odrasle.

Radionica BIOART-a
2026-05-25 18:00 - 20:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
🥰🌸🌼🌹🌻🌺 ZAGRLI PRIRODU 🥰🌸🌼🌹🌻🌺
Sudjelujete u programu manifestacije ZAGRLI PRIRODU u organizaciji Turističke zajednice grada Korčule i Gradske knjižnice Ivan Vidali! Radionica izrade BIOART-a pod vodstvom Imane Škaljac održat će se u Gradskoj knjižnici u četvrtak, 21. svibnja, s početkom u 17.00 sati.
Prijavite se na: https://shorturl.at/OqQ0k
🥰🌸🌼🌹🌻🌺 Veselimo se Vašem dolasku! 🥰🌸🌼🌹🌻🌺

Obilježavanje 100-te obljetnice rođenja Mihovila Pansinija
2026-05-29 18:00 - 19:00 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
U petak 29. svibnja 2026. Gradska knjižnica “Ivan Vidali” iz Korčule, Galerija “Ligatura” pri KBC “Sestre milosrdnice” u Vinogradskoj i Udruga za interdisciplinarna i interkulturalna istraživanja (UIII) iz Zagreba, obilježavaju 100-tu obljetnicu rođenja Mihovila Pansinija.
Program u Korčuli započinje u 18 sati u Gradskoj knjižnici Ivan Vidali, a u Zagrebu u 13 sati u Konferencijskoj dvorani KBC “Sestre milosrdnice”.

Mila uči roniti [predstavljanje slikovnice]
2026-06-02 10:30 - 11:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na predstavljanje slikovnice Mila uči roniti autora Damira Šanteka koje će se održati u utorak, 2. lipnja, u Gradskoj knjižnici Ivan Vidali. s početkom u 10:30 sati.

Mi djeca predplastičnog doba
2026-06-05 19:00 - 21:00
Čast nam je pozvati vas na predstavljanje romana Mi djeca predplastičnog doba autorice Marije Jeremić Cebalo. Predstavljanje će se održati u Gradskoj knjižnici Ivan Vidali u petak, 5. lipnja, s početkom u 19.00 sati.
Na predstavljanju sudjeluju dr. sc. Petar Šegedin, dugogodišnji suradnik Matice hrvatske Zagreb, urednica knjige dr. sc. Ana Grgić, recenzent dr. sc. Filip Grgić i nakladnik Zoran Bošković. Dijelove knjige predstavit će Marin Cebalo Guva. Glazbeni uvod: Toni Lozica.
Nakon službenog dijela, druženje će se nastaviti uz čašicu vrhunskih otočnih vina Lumbarde, Čare, Smokvice, Žrnova…

Dodjela nagrada i priznanja "Korčulanska baština"
2026-06-09 18:30 - 19:30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo vas na svečanu dodjelu nagrada i priznanja učenicima i mentorima koji su sudjelovali na natječaju Korčula i sport koji je raspisan u studenom 2025. godine u okviru projekta Korčulanska baština. Dodjela će se održati u utorak, 9. lipnja, s početkom u 18.30 sati.

Ljetni dječji čitateljski izazov
2026-06-15 - 2026-09-30 | Gradska knjižnica Ivan Vidali Korčula, Tri Sulara 2, Korčula, 20260, Croatia (Local Name: Hrvatska)
Pozivamo svu djecu da tijekom ljetnih mjeseci posjete našu knjižnicu i sudjeluju u novom čitateljskom izazovu. Kako bismo vas potakli da i tijekom ljeta uživate u čarima čitanja, Pripremili smo popis preporučenih knjiga, zanimljivih romana i serijala. Svaka pročitana knjiga nosi određeni broj bodova, a oni koji prikupe najviše bodova tijekom izazova bit će nagrađeni.
Izazov će od 15. lipnja 2026. biti dostupan za preuzimanje u Gradskoj knjižnici i na mrežnim stranicama.
